b'\n_START_ARTICLE_\nDagmar Lamp\n_START_PARAGRAPH_\nDagmar Lamp (s\xc3\xbcndinud 11. veebruaril 1984 Tartus) on eesti ajakirjanik, kirjanik ja blogija. Ta elab Kloogal.\n_START_SECTION_\nHaridus\n_START_PARAGRAPH_\nDagmar Lamp on l\xc3\xb5petanud Tartu Karlova G\xc3\xbcmnaasiumi 2002. aastal ning Tartu \xc3\x9clikooli ajakirjanduse ja suhtekorralduse eriala 2005. aastal. Magistrikraadi omandas ta 2015. aastal Tallinna \xc3\x9clikoolis kommunikatsiooni erialal.\n_START_SECTION_\nT\xc3\xb6\xc3\xb6\n_START_PARAGRAPH_\nTa on t\xc3\xb6\xc3\xb6tanud Rohelises V\xc3\xa4ravas, \xc3\x95htulehes, ajakirjades Naised, Naisteleht, Hello!, kirjastuses Petrone Print. Aastast 2015 t\xc3\xb6\xc3\xb6tab Lamp Postimees Grupis ajakirjanikuna.\n_START_SECTION_\nRaamatud\n_START_PARAGRAPH_\nDagmar Lamp on v\xc3\xa4lja andnud koos kirjanik Epp Petronega raamatud "\xc3\x95un \xc3\xa4ra s\xc3\xbc\xc3\xbca?" (2007) ja "Meestest, lihtsalt" (2007). Ta oli raamatu "Seiklus neljale" (2011) \xc3\xbcks autoritest. Novellikogu "Tule, ma jutustan sulle loo" koostaja ja \xc3\xbcks autoreid. Ta on raamatute "Naistest, lihtsalt" (2011), "Kortermaja" (2014), "\xc3\x96\xc3\xb6d kollases autos" (2010), "Kirjad t\xc3\xbctrele ehk kuidas ma emaks kasvasin ja selle k\xc3\xa4igus oma last maha ei tapnud" (2017) autor. Tema novelli leiab jutukogust "Tartu rahutused".\n_START_SECTION_\nBlogi\n_START_PARAGRAPH_\nLamp on populaarse blogi daki.elab.siin autor (2004). Sealsete kirjutiste p\xc3\xb5hjal on ta v\xc3\xa4lja andnud samanimelise raamatu (2007).\n_START_SECTION_\nTaskuh\xc3\xa4\xc3\xa4ling\n_START_PARAGRAPH_\nTa on taskuh\xc3\xa4\xc3\xa4lingusaadete "Naistejutud" ja "Eesti roimad koos Andres Anveltiga"  autor ja vedaja, neist viimane on Eesti esimene krimitaskuh\xc3\xa4\xc3\xa4ling.'